armvectores/hy_wikipedia_2023 huggingface dataset:
Ուլանդրիկ

Ուլանդրիկ (ռուս.՝ Уландрык), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Յուստիտ գետի ձախ ափով՝ 262 կմ հեռավորության վրա։ Գետի երկարությունը 43 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100005148
Հիդրոլոգիական ուսումնասիրությունների կոդը - 115100514
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պուտեն (համայնք)

Պուտեն (հոլ.՝ Putten ( արտասանություն)), համայնք Նիդերլանդների Խելդերլանդ մարզում։ Տարածքը 85,03 կմ² է, բնակչությունը՝ 23.054 (2011 թ.)։ Մեկ շնչի տարեկան միջին եկամուտը 13.000 եվրո է։
Ջրդո

Ջրդո, գյուղ Արևմտյան Հայաստանում, Բիթլիսի վիլայեթի Մոտկանի գավառակում։
XIX դարի վերջին ուներ 30 տուն հայ, իսկ XX դարի սկզբին ուներ 10 տուն հայ և 8 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Էդուարդ Շևչենկո

Էդուարդ Շևչենկո (ռուս.՝ Эдуа́рд Степа́нович Шевче́нко, նոյեմբերի 5, 1939(1939-11-05)), ռուս դիվանագետ։


== Կենսագրություն ==
1963 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է գերմաներենին, իսպաներենին և անգլերենին։
1963 թվականից զբաղվում է դիվանագիտական գործունեությամբ։

1964-1965 թվականներ՝ Գերմանիայում եղել է ԽՍՀՄ դեսպանատան թարգմանիչ, ատտաշե։
1966-1970 թվականներ՝ ԽՍՀՄ արտաքին գործերի նախարարության արտաքին քաղաքական տեղեկատվության վարչության ատտաշե, երրորդ քարտուղար։
1970-1972 թվականներ՝ ԽՍՀՄ արտաքին գործերի փոխնախարարի քարտուղարության երկրորդ քարտուղար։
1974-1977 թվականներ՝ ԽՍՀՄ արտաքին գործերի նախարարության արտաքին քաղաքական միջոցառումների պլանավորման վարչության առաջին քարտուղար, խորհրդական։
1981-1984 թվականներ՝ ԽՍՀՄ արտաքին գործերի նախարարության Հարավային Ասիայի երկրների բաժնի փորձագետ, վարիչի տեղակալ։
1984-1989 թվականներ՝ Հնդկաստանում ԽՍՀՄ դեսպանատան խորհրդական-դեսպանորդ։
1989-1992 թվականներ՝ ԽՍՀՄ արտաքին գործերի նախարարության Միջին Արևելքի երկրների վարչության պետի տեղակալ։
1992 թվական՝ Ռուսաստանի արտաքին գործերի նախարարության Արևմտյան և Հարավային Ասիայի դեպարտամենտի ավագ խորհրդական։
1992 թվականի սեպտեմբերի 1-ից մինչև 1997 թվականի մարտի 24-ը Բանգլադեշում եղել է Ռուսաստանի Դաշնության արտակարգ և լիազոր դեսպան։
1997-2000 թվականներ՝ Ռուսաստանի Դաշնային ժողովի Պետական դումայի համակարգի միջխորհրդարանական կապերի վարչության պետ։
2000 թվականի հունիսի 8-ից մինչև 2004 թվականի հուլիսի 12-ը Պակիստանում եղել է Ռուսաստանի Դաշնության արտակարգ և լիազոր դեսպան։


== Անձնական կյանք ==
Ամուսնացած է, ունի չորս երեխա։


== Դիվանագիտական աստիճան ==
1-ին դասի արտակարգ և լիազոր դեսպանորդ (1992 թվականի հուլիսի 2)
Արտակարգ և լիազոր դեսպան (1994 թվականի հունվարի 24)


== Ծանոթագրություններ ==


== Գրականություն ==
Кто есть кто в России и в ближнем зарубежье: Справочник. - М: Издательский дом «Новое время», «Всё для Вас», 1993. - С. 732-733. - ISBN 5-86564-033-X


== Արտաքին հղումներ ==
Биография на сайте Центра военно-политических исследований МГИМО
Իլյա Պոմազուն

Իլյա Ալեքսանդրովիչ Պոմազուն (օգոստոսի 16, 1996(1996-08-16), Կալինինգրադ, Ռուսաստան), ռուս ֆուտբոլիստ, ԲԿՄԱ ակումբի դարպասապահ, վարձավճարով խաղացել է «Ուրալ» ֆուտբոլային ակումբում։


== Կենսագրություն ==
Դարպասապահ Ալեքսանդր Պոմազունի որդին։ Սկսեցի ֆուտբոլով զբաղվել «Տորպեդո-ԶԻԼ» դպրոցում, հինգ տարի անց տեղափոխվեցի ԲԿՄԱ-ի ԴՅՈՒՍՇ ՊՖԿ։
Ռուսաստանի երիտասարդական առաջնությունում նորամուտը նշել է 2012 թվականի մարտին 15 տարեկանում «Զենիթի» դեմ խաղում՝ փոխարինվելով վնասվածք ստացած Վյաչեսլավ Իսուպովի փոխարեն։ 2013-ի սկզբին ծանր վնասվածք էր ստացել՝ խաչաձև Կապանի պատռվածք, որի պատճառով բաց էր թողել մրցաշրջանի վերջնամասը։ 2011/12-2016/17 մրցաշրջաններում անցկացրել է 89 հանդիպում երիտասարդական առաջնությունում և 12 խաղ Չեմպիոնների լիգայում։
ԲԿՄԱ-ի գլխավոր թիմում նորամուտը նշել էր 2017 թվականի օգոստոսի 6-ին՝ «Ռուբինի» դեմ մեկնարկային կազմում դուրս գալով վնասվածք ստացած Իգոր Ակինֆեևի փոխարեն և 10-րդ րոպեին բաց թողնելով երկու գոլ։ Արդյունքում ԲԿՄԱ-ն զիջել է 1:2 հաշվով, «Սպորտ Էքսպրեսի» կողմից Պոմազունը ստացել է շատ ցածր գնահատական՝ 10-ից 3,0։ Երեք օր անց «Տոսնոյի» դեմ արտագնա խաղում (2:1) բաց է թողել մեկ գոլ։ Սեպտեմբերի 20-ին Կուրսկի «Ավանգարդի» դեմ Ռուսաստանի գավաթի 1/16 եզրափակիչի արտագնա խաղում (0:1) 11 մետրանոցից գոլ բաց թողեց 114-րդ րոպեին։
Ակինֆեևի որակազրկման պատճառով Հոկտեմբերի 23-ին Չեմպիոնների լիգայում խաղացել է իտալական «Ռոմայի» դեմ (0:3)։ Ֆուտբոլի Ռուսաստանի Գավաթի խաղարկության 1/16 եզրափակիչում «Ալանիայի» դեմ խաղում(3:1) խաղաց 90 րոպե, բաց թողեց 11 մետրանոցը։ Նույն խաղարկության 1/8 եզրափակիչում «Ուֆայի» դեմ խաղում (1:0) խաղացել է «զրո»։ Եվրոպայի լիգայի խմբային փուլի «Էսպանյոլի» դեմ խաղում (1:0) կրկին 90 րոպե է խաղացել՝ բաց չթողնելով ոչ մի գոլ։
2020 թվականի օգոստոսի 5-ին վարձավճարով տեղափոխվեց «Ուրալ»՝ խաղային պրակտիկա ստանալու համար։ 2020թ. օգոստոսի 19-ին «Լոկոմոտիվի» դեմ խաղում(1:1) հանդես է եկել հիմնական կազմում, որից հետո ստացել է խաղի լավագույն խաղացողի մրցանակը։


== Ելույթների վիճակագրություն ==
20-ի օգոստոսի 2020-ի դրությամբ


== Ծանոթագրություններ ==


== Արտաքին հղումներ ==
На сайте ЦСКА
Աղթամար (անձնանուն)

Աղթամար, հայկական արական անուն։ Առաջացել է նույնանուն կղզու և վանքի անունից, որի ծագումն անհայտ է։


== Գործածություններ ==
Ախթամար Արփայեցի, խլեց Հրասիկ բերդը պարսիկներից և հանձնեց Վայոց ձորի Նորավանից՝ հրամանով Իւանէ Աթաբէգի։


== Ծանոթագրություններ ==
Հայաստան ծառատունկ ծրագիր

Հայաստան ծառատունկ ծրագիր (անգլ.՝ Armenia Tree Project, ՀԾԾ, պաշտոնական անվանումը «Էյ Թի Փի» բարեգործական հիմնադրամ), հիմնադրվել է 1994 թվականին Քերոլայն Մուգարի կողմից։ Տեղակայված է Ուոթերթաուն (Մասաչուսեթս) և Երևան քաղաքներում։
Իրականացնում է կենսական նշանակություն ունեցող բնապահպանական ծրագրեր՝ Հայաստանի աղքատ և անտառազուրկ գոտիներում։ 1994 թվականից ՀԾԾ-ը աշխատանքներ է իրականացրել անապատացման դեմ պայքարում՝ գործելով կենսաբազմազան, սակայն առավել վտանգված Կովկասյան տարածաշրջանում։ Ծրագրի շրջանակներում տնկվել և վերականգվել են միլիոնավոր ծառեր և ստեղծվել են բազմաթիվ աշխատատեղեր։
ՀԾԾ-ի ծրագրերից են՝

ծառերի տնկում քաղաքային և գյուղական վայրերում
բնապահպանական կրթություն
կայուն զարգացում և աղքատության կրճատում
ՀԾԾ-ն ունի շուրջ 60 աշխատակից։ Երևանյան մասնաճյուղն ապահովված է երեք ժամանակակից տնկարաններով և բնապահպանական կրթության համար նախատեսված կենտրոնով։ Երևանյան մասնաճյուղը համագործակցում է գյուղի
բնակչության հետ՝ ծառերի համար միկրո ձեռնարկությունների(տնամերձ տնկարաններ) ստեղծման միջոցով, հիմնում է կանաչ գոտիներ հանրային օգտագործման համար, անտառապատման միջոցով վերականգում է էռոզացված անտառային հողերը։
2015 թվականին ծրագիրն սկսել է Կենաց դար նախաձեռնությունը, որի շրջանակներում տնկվում են ծառեր՝ ի հիշատակ Մեծ Եղեռնի զոհերի։


== Տես նաև ==
Կենաց դար (նախաձեռնություն)


== Ծանոթագրություններ ==


== Արտաքին հղումներ ==
Հայաստան ծառատունկ ծրագրի պաշտոնական կայքը
Բերտա Կարլիկ

Բերտա Կարլիկ (գերմ.՝ Berta Karlik, հունվարի 14, 1904(1904-01-14), Վիեննա, Ավստրո-Հունգարիա - փետրվարի 4, 1990(1990-02-04), Վիեննա, Ավստրիա), ավստրիացի ֆիզիկոս։ Նա աշխատել է Վիեննայի համալսարանում։


== Կենսագրություն ==
Բերտա Կարլիկը ծնվել է 1904 թվականի հունվարի 24-ին՝ Վիեննայում։ 1923 թվականին Կարլիկը ընդունվել է Վիեննայի համալսարան, որտեղ սովորել է մինչև 1928 թվականը։
1930 թվականին Կարլիկը սխսել է աշխատել Լոնդոնի Վիլիան Բրագի լաբորատորիայում։ 1954 թվականին ստացել է Վիլհելմ Էխների մեդալ։
Մահացել է 1990 թվականի փետրվարի 4-ին՝ Վիեննայում։


== Ծանոթագրություններ ==


== Արտաքին հղումներ ==
Բերտա Կարլիկի էջը library.ucla կայքում
Սուդա (հանրագիտարան)

Սուդա (հուն․՝ Σοῦδα, Σουΐδας), բյուզանդական հանրագիտարան, ստեղծվել և լրացվել է X-XI դդ. ընթացքում։ ներառում է անտիկ հեղինակներից բազմաթիվ մեջբերումներ, տալիս է հույն հայտնի գրողների, քաղաքական գործիչների և սոփեստների հակիրճ կենսագրությունները։ Այն պարունակում է նաև X դ. գործածությունից դուրս մնացած որոշ հին հունական խոսքերի բացատրություններ և այլն։ Նախկինում կարծում էին, որ «Սուդա»-ն հեղինակի անունն է, սակայն այսօր գերիշխում է այն տեսակետը, որ այն հավանաբար առաջացել է հին հունարեն «ամրոց» բառից։
«Սուդա» հանրագիտարանն արժեքավոր սկզբնաղբյուր է անտիկ պատմության ուսումնասիրության համար։
Աստերոիդների ցանկ (193201-193300)

Աստերոիդների ցանկ (193101-193200)  • Աստերոիդների ցանկ  • Աստերոիդների ցանկ (193301-193400)
 Աստերոիդների ցանկ (193101-193200)  • Աստերոիդների ցանկ  • Աստերոիդների ցանկ (193301-193400)
Ջենա Դուան

Ջենա Լի Դուան Թաթում (անգլ.՝ Jenna Lee Dewan-Tatum, Միջազգային հնչյունական այբուբեն, դեկտեմբերի 3, 1980(1980-12-03), Հարթֆորդ, ԱՄՆ), ամերիկացի դերասան և պարուհի։ Հայտնի է դարձել «Քայլ առաջ» (2006) ֆիլմում գլխավոր դերը կատարելով։


== Մանկություն և պատանեկություն ==
Ջենա Լի Դուանը Նենսի Սմիթի (անգլ.՝ Nancy Smith, née Bursch) և Դերրիլ Դուանի (անգլ.՝ Darryll Dewan) դուստրն է, որը Notre Dame Fighting Irish ամերիկյան ֆուտբոլային թիմի նախկին բեկ է։ Նրա հայրը լիբանանա-լեհական ծագում ունի, իսկ մայրը՝ գերմանա-անգլիական։ Ավելի ուշ ապագա դերասանուհու ընտանիքը տեղափոխվել է Դալլաս։ Միջնակարգ դպրոցում սովորելու տարիներին նա չիրլիդեր էր, տարբեր պարային մրցույթներում ստացել է մրցանակներ։ Դպրոցը ավարտել է 1999 թվականին (ավարտական պարահանդեսում թագուհին էր)։ Ընդունվելով Հարավային Կալիֆոռնիայի համալսարան նա դառնում է «Պի-Բետա-Ֆի» եղբայրության անդամ։


== Կարիերա ==


=== Պարային կարիերա ===
16 տարեկանում Դուանը զբաղված էր Լոս-Անջելեսում տաղանդների փնտրելու գործով, իսկ 18 տարեկանում, Լոս-Անջելես տեղափոխվելուց հետո սկսեց սովորել համալսարանում։ Այդպես նա սկսեց աշխատել պարուհի NSYNC-ի, Շոն Քոմսի, Սելին Դիոնի, Փինկի, Միսի Էլիոթի, Ռիկի Մարտինի և ուրիշների ելույթներում։ Մասնակցել է Ջանեթ Ջեքսոնի All for You Tour շրջագայությանը, ինչպես նաև տեսահոլովակում։ Ինչպես նաև նա մասնակցել է Քրիստինա Ագիլերայի «Not Myself Tonight» երգի տեսահոլովակում։


=== Դերասանական կարիերա ===

2002 թվականից նա նկարահանվել է «The Hot Chick», «Անեծք 2», «Ծարավ, պատերազմ ջրի համար» ֆիլմերում և «Ջոուի», «The Young and the Restless» հեռուստասերիասլներում։ 2005 թվականին 25 տարեկան դերասանուհին առաջին անգամ «Tamara» ֆիմում կատարեց գլխավոր դերը (Թամարա Ռայլի)։
2006 թվականին «Քայլ առաջ» ֆիլմում նկարահանվելուց հետո նա մեծ ճանաչում ձեռք բերեց։ Նույն թվականին նա Անտոնիո Բանդերասի հետ նկարահանվել է մի այլ պարային ֆիլմում՝ «Պահիր ռիթմը»։ Ֆիլմը 30 մլն շահույթ է բերել, սակայն կինոքնադատների կարծիքով ֆիլմը ստացվել է խիստ բացասական։
2015 թվականին նա նկարահանվել է «Սուպերգրլ» հեռուստասերիալում, որտեղ կատարել է Լյուսի Լեյնի դերը։


== Անձնական կյանք ==
2009 թվականի հունիսի 11-ից Դուանը ամուսնացած է դերասան Չենինգ Թաթումի հետ], որի հետ մինչև ամուսնանալը հանդիպել է 3 տարի։
2013 թվականի մայիսին Լոնդոնում ծնվել է նրանց դուստրը՝ Էվերլի Ելիզաբեթ Մեյզել Թաթում (անգլ.՝ Everly Elizabeth Maiselle Tatum):


== Ծանոթագրություններ ==


== Արտաքին հղումներ ==
«Jenna Dewan-Tatum»։ Արխիվացված է օրիգինալից 2019-01-01-ին։ Վերցված է 2013-09-09
Բերդիչևի շրջան

Բերդիչևի շրջան (ուկրաիներեն՝ Бердичівський район), շրջան Ուկրաինայի Ժիտոմիրի մարզում։
Ստեղծվել է 1923 թվականին։ Վարչական կենտրոնը՝ Բերդիչև։


== Աշխարհագրություն ==
Շրջանի տարածքի մակերեսը կազմում է 866 կմ²։


== Բնակչություն ==
2007 թվականի մարդահամարի արդյունքներով շրջանում բնակվում էր 31600 մարդ։ Բնակչության խտությունը կազմում էր 36,49 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Մ.թ.ա. 467


== Դեպքեր ==


== Ծնունդներ ==


== Մահեր ==
«ԴատաԼեքս» դատական տեղեկատվական համակարգ

«ԴատաԼեքս» դատական տեղեկատվական համակարգ (լատ.՝ datalex), համակարգը գործում է 2009 թվականից, ստեղծվել է դատաիրավական բարեփոխումների ծրագրի իրականացման շրջանակներում,  որը հնարավրություն է տալիս տեղեկանալ Հայաստանի դատարանների դատական ակտերի մասին տեղեկատվություն։ Այս համակարգի միջոցով յուրաքանչյուր քաղաքացի կարող է անվճար գտնել և ծանոթանալ դատարաններում ընթացող դատավարությունների, գործի և դահլիճի համարների, գործը դատարան մուտքագրելու ժամանակի, վարույթ ընդունելու օրվա, ամսաթվի, դատավորի և կողմերի մասին տեղեկատվության։


== Բաժիններ ==


==== ԴատաԼեքս-ը ունի յոթ հիմնական բաժին՝ ====
Դատական գործերի որոնում,
Դատական նիստերի ժամանակացույցի դիտում,
Նմանատիպ գործերի որոնում,
Առցանց վճարումների կատարում,
Դիմումների առցանց ուղարկում,
ՀՀ օրենքների ակտերի որոնում,
ՀՀ իրավական ակտերի որոնում։


== Արտաքին հղումներ ==
ԴատաԼեքս. դատական գործեր փնտրելու ավելի խելացի համակարգ
DataLex– ը պետական նախաձեռնություն է


== Ծանոթագրություններ ==
Ազովո (այլ կիրառումներ)

Ազովո, կարող է վերաբերել՝

Ազովո - գյուղ Ռուսաստանի Բաշկորտոստան հանրապետության Արխանգելսկի շրջանի կազմում։
Ազովո - գյուղ Ռուսաստանի Օմսկի մարզի Ազովսկի շրջանի կազմում։
Անվտանգության տեխնիկա

Անվտանգության տեխնիկա, աշխատանքի անվտանգ պայմաններն ապահովող տեխնիկական և սանիտարական միջոցառումներ։
Ձեռնարկության վարչությունը պարտավոր է ներդնել անվտանգության տեխնիկայի ժամանակակից միջոցներ՝ արտադրական վնասվածքները կանխելու, սանհիգիենային պայմաններ ապահովելու, բանվորների ու ծառայողների մասնագիտական հիվանդություններից խուսափելու համար։ Անվտանգության տեխնիկան, լինելով աշխատանքի պաշտպանության մաս, ներառում է աշխատանքի անվտանգության հարցերով զբաղվող աշխատակիցների ուսուցումն ու հրահանգավորումը, շենքերի և շինությունների տեխնիկապես անվտանգ պահպանումը, արտադրական սարքավորումների զինումը պաշտպանական և ապահովիչ հարմարանքներով, վտանգավոր և վնասակար արտադրական գործոնների ազդեցությունից անհատական պաշտպանության միջոցների մշակումը, ինչպես նաև բանվորներին ու ծառայողներին դրանցով ապահովումը։
Անվտանգության տեխնիկայի միջոցառումները յուրաքանչյուր ձեռնարկությունում մշակվում Են ձեռնարկության աշխատանքի պահպանության ծառայության (բաժնի, բյուրոյի, խմբի) կողմից՝ ելնելով աշխատանքի պայմաններից, գոյություն ունեցող տեխնոլոգիական գործընթացներից և սարքավորումներից, ինչպես նաև վնասվածքների և մասնագիտական հիվանդությունների պատճառների վերլուծությունից։ Ձեռնարկության վարչությունը պարտավոր է բանվորներին ու ծառայողներին ծանոթացնել անվտանգության տեխնիկայի կանոններին ու հրահանգներին և հետևել դրանց կատարմանը։
Վիռու-Նիգուլա

Անվան այլ կիրառումների համար տե՛ս՝ Վիռու-Նիգուլա (այլ կիրառումներ)Վիռու-Նիգուլա (էստ․՝ Viru-Nigula), գյուղական ավան Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղական ավանում բնակվում էր 319 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Ստեփան Էքշյան

Ստեփան Էքշյան (1834, Ստամբուլ, Օսմանյան կայսրություն - ապրիլի 24, 1901(1901-04-24), Ստամբուլ, Օսմանյան կայսրություն), հայ դերասան, ռեժիսոր։


== Կենսագրություն ==
Կրթությունն ստացել է Փարիզի Մուրադյան վարժարանում, որտեղ մասնակցել է աշակերտական ներկայացումներին։ 1856-1958 թթ. խաղացել է Սրապիոն Հեքիմյանի կազմակերպած թատերախմբում։ 1861 թ., երբ հիմնադրվել է հայտնի «Արևելյան թատրոնը», մասնակցել է հենց առաջին ներկայացումներին և կարճ ժամանակից դարձել խմբի աչքի ընկնող ուժերից մեկը, վարել նաև ռեժիսորի պարտականություններ։ «Արևելյան թատրոնի» փակվելուց հետո խաղացել է Հակոբ Վարդովյանի «Օսմանյան թատրոնում», ապա՝ Պ. Մաղաքյանի խմբում։ Փայլել է հատկապես պատմական ողբերգություններում և արևմտաեվրոպական մելոդրամաներում։
Գլխավոր դերերից հիշատակության արժանի են Սանատրուկ թագավորը (Թովմաս Թերզյանի «Սանդուխտ կույս» պիեսում), Արշակ Բ-ն (Մկրտիչ Պեշիկթաշլյանի համանուն պիեսում), Վարդան Մամիկոնյանը (Ռ. Սետեֆճյանի «Վարդան Մամիկոնյան՝ փրկիչ հայրենյաց» պիեսում) և այլն, որոնք բարձր են գնահատվել ժամանակի մամուլում։ Եղել է Պետրոս Ադամյանի ուսուցիչներից։


== Աղբյուրներ ==
Նունավուտ

Նունավուտ (անգլ.՝ Nunavut [ˈnuːnəvʊt], [ˈnunavut] - «մեր երկիր»), Կանադայի 3 խոշոր տարածքներից մեկն է։
Գտնվում է երկրի հյուսիսային մասում՝ մերձարկտիկական կլիմայական գոտում։ Տարածքի կենտրոնը Իկալուիտ քաղաքն է։ Նունավուտի մակերեսը կազմում է 2 093 190 կմ² (ամենամեծն է ամբողջ Կանադայում), իսկ բնակչությունը՝ 33 220 մարդ (13-րդը ամբողջ Կանադայում)։ Տարածքում պաշտոնական լեզուներ են անգլերենը ու ֆրանսերենը։
Ձնագնդի

Ձնագնդի, շրջանաձև կոլոլված և սեղմված ձյուն։


== Խաղեր ==

Ձնագնդիները հիմնականում կիրառվում են մանկական խաղերում։ Ոչ մեծ ձնագնդիները կոչվում են ձնագնդիկներ, որոնք օգտագործվում են ձնագնդի խաղի մեջ։
ԽՍՀՄ-ում ձնագնդիների կոլոլումն ու պատրաստումը տարածված մանկական խաղերից մեկն էր. խաղում հաղթող էր ճանաչվում նա, ում ձնագունդն ամենամեծն էր ստացվում, նման խաղերը տարածված էին նաև այլ ձյունե երկրներում։
Ձյան կոլոլած գնդերն օգտագործվում են ձյունե ամրոցներ կառուցելու համար։ Ձնեմարդու պատրաստման ավանդական տեխնիկան ներառում է մեկը մյուսի վրա դրված ձյունե գնդեր, որոնք իրենց տրամագծով ներքևից վերև աստիճանաբար փոքրանում են։


== Փոխաբերություն ==
Ձնագնդի՝ փոխաբերություն, սովորաբար բնութագրում է որևէ երևույթի ակնհայտ աճը, ինչին բնորոշ է բացասական երանգը։ Սոցիոլոգիայում ձնագնդի էֆեկտ են անվանում այն երևույթը, երբ համակարգի մեջ դեռ նոր ընդգրկված մասնակիցներն արդեն իսկ ստիմուլ ունեն նոր մասնակիցներ ընդգրկելու համար (այդ նույն սկզբունքով են աշխատում նաև ֆինանսական բուրգերը)։
Օտար լեզու սովորելիս կիրառվում է «ձնագունդ» մեթոդիկան, երբ յուրաքանչյուր սովորող պետք է կրկնի նախորդի կողմից ասված խոսքերը՝ դրանց կցելով իր բառը։
«Ձնագունդ» հասկացության մեկ այլ իմաստ էլ կիրառվում է այն դեպքում, երբ անկառավարելի արագությամբ և անվերահսկելի ուղղությամբ ձնահոսք է տեղի ունենում՝ «չտարանջատելով ոչինչ, ամեն ինչ ծածկելով իր ճանապարհին»:Ի. Վ. Շուբարնիկը նաև մատնանշում է «շփոթահար, խառնված» տարբերակը։


== Բնական ձևավորում ==

Ձնագնդիները հիմնականում մարդկային ջանքերի արդյունք են լինում։ Սակայն կոնկրետ դեպքերում՝ բացի որոշ բացառություններից, ձյունե գնդերը կարող են ձևավորվել բնության մեջ (գիտնականներն այդ դեպքում օգտագործում են «ձյունե գլանակներ» հասկացությունը)։ Հետազոտություններից մեկը նկարագրված է Ա. Մ. Դորոֆեևի կողմից. 1988 թվականին՝ էքսպեդիցիայի ժամանակ, Վիտեբսկի շրջանում նա հետևել է ձնագնդիների ինքնաստեղծմանը, որոնք քամու ազդեցությամբ սկսել են պտտվել ձյունապատ սառույցի վրայով՝ աստիճանաբար արագություն հավաքելով, իսկ հետո դանդաղելով։ Կանգ առնելու պահին գունդը հասնում է 15-25 սմ տրամագծի, իսկ անցած ուղու երկարությունը կազմում էր 15 մ։ Մինչ գործընթացի ավարտը՝ ծովի մակերևույթը ձյունապատ էր դառնում։


== Ծանոթագրություններ ==


== Արտաքին հղումներ ==
ВТ-ТСД2|Лас — лас, ляс — устаревший синоним.
Բայրակատուբա

Բայրակատուբա (ռուս.՝ Байракатуба, բաշկիրերեն՝ Бәйрәкәтүбә), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 80 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իգուասու (այլ կիրառումներ)

Իգուասու, կարող է վերաբերել՝

Իգուասու - ազգային պարկ Արգենտինայում
Իգուասու - գետ Բրազիլիայում
Իգուասու - ջրվեժ Իգուասու գետի վրա
Պրեզիդենտի Դուտրայի գավառ

Պրեզիդենտի Դուտրայի գավառ (պորտ.՝ Microrregião de Presidente Dutra) գավառ Բրազիլիայում, մտնում է Մարանիան նահանգի մեջ։ Մտնում է Մարանիան նահանգի կենտրոնական մարզի մեջ։ Բնակչությունը կազմում է 185 946 մարդ 2006 թվականի տվյալով։ Զբաղեցված տարածքը 6724,137 կմ²։ Բնակչության խտությունը 27,7 մարդ/կմ²։


== Վիճակագրություն ==
Համախառն ներքին արտադրանքը կազմել է 262 086 026,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 435,35 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,591


== Գավառի կազմ ==
Գավառի կազմի մեջ են մտնում հետևյալ համայնքները.

Դոն Պեդրու
Ֆորտունա
Գոնսալվիս Դիաս
Գովերնադոր Արշեր
Գովերնադոր Էուժենիու Բարրուս
Գոբերնադոր Լուիս Ռոշա
Գրասա Արանյա
Պրեզիդենտի Դուտրա
Սենադոր Ալեշանդրի Կոստա
Սան Դոմինգուս դու Մարանիա
Սան Ժոզե դուս Բազիլիուս
Բացասական դիմադրություն

Բացասական դիմադրություն, էլեկտրական շղթայի տարրի հատկություն, արտահայտվում է հոսանքի նվազմամբ, երբ լարման անկումը մեծանում է։ Այսինքն, հոսանքի ու լարման փոփոխությունները ըստ նշանի տարբեր են՝ 
  
    
      
        R
        =
        
          
            
              Δ
              U
            
            
              Δ
              I
            
          
        
        <
        0
      
    
    {\displaystyle R={\frac {\Delta U}{\Delta I}}<0}
  ։ Շղթայի բացասական դիմադրությամբ տարրը էներգիա չի սպառում, այլ տալիս է շղթային։ Դա կատարվում է շղթայի էներգիայի պաշարը լրացնող և նրա կազմի մեջ մտնող լրացուցիչ որևէ աղբյուրի էներգիայի հաշվին։
Շերտ (երկրաբանություն)

Շերտ, նստվածքային և հրաբխանստվածքային ապարի մարմին, որն ունի քիչ թե շատ միատարր կազմություն, սահմանափակված է մոտավորապես զուգահեռ երկու հարթությունով։ Շերտի հաստությունն անհամեմատ փոքր է նրա երկարությունից։ Մահմանափակող հարթությունները կոչվում են՝ վերինը՝ շերտի առաստաղ, ստորինը՝ շերտի հատակ։ Նստվածքային և հրաբխանստվածքային ապարների յուրաքանչյուր հաստվածք կազմված է միմյանց վրա դարսված տարբեր կազմության շերտերի (ավազաքարեր, կրաքարեր, մերգելներ և այլն) հերթագայությունից։ Մեկ շերտի հաստությունը տատանվում է մ-ի մասերից մինչև մի քանի մ և ավելի սահմաններում; Յուրաքանչյուր վերին շերտ ստորադիրի նկատմամբ ավելի երիտասարդ է (նորմալ տեղադրման դեպքում)։ Շերտի կազմությունն ու կառուցվածքը արտացոլում է նրա կուտակման տեկտոնական և ֆիզիկաաշխարհագրական պայմանները։
Տագանուռգա

Տագանուռգա (էստ․՝ Taganurga), գյուղ Էստոնիայի Վիլյանդիմաա նահանգի Կոլգա-Յաանի շրջանում։
2011 թվականի տվյալներով գյուղում բնակվում էր 57 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մերինոսներ

Մերինոսներ, միատարր, նուրբ բրդածածկով ոչխարների ցեղեր։ Հայրենիքը համարում են Փոքր Ասիան, որտեղ դրանք բուծվել են սկսած մ․ թ․ ա․ III—II դդ․։ Հետագայում տարածվել են միջերկրածովյան երկրներ, իսկ XVIII դ․ կեսերին՝ Արևմտյան Եվրոպա, Հյուսիսային Ամերիկա, Ավստրալիա։ Ռուսաստանում XIX դ․ վերջին և XX դ․ սկզբին ստեղծվսլ են ռուսական ինֆանտադո, մազաևյան և նորկովկասյան ցեղեր։ Խորհրդային ոչխարաբույծները ստացել էին բարձր մթերատու մերինոսային ոչխարների ցեղեր՝ ասկանիական, կովկասյան, ալթայան, ստավրոպոլյան, գրոզնենյան և այլն։ Մերինոսի բուրդը նուրբ է, սպիտակ, բրդաթելերի հաստությունը 15—25 մկմ է, երկարությունը՝ 6—8 սմ։ Խուզում են տարեկան մեկ անգամ։ Խոյերի բրդատվությունը 8—12 կգ է, մաքիներինը՝ 4—6 կգ։ Բրդի մաքուր ելունքը՝ 35—45%։ Մերինոսները տրամախաչում են կոպտաբուրդ և կիսանրբագեղմ ոչխարների հետ՝ վերջիններիս բրդատվության բարելավման նպատակով։ 
Խորհրդային շրջանի Հայաստանում տեղական ոչխարները նրբագեղմ և կիսանրբագեղմ ուղղությամբ վերափոխելու նպատակով օգտագործվել են կովկասյան նրբագեղմ և խորհրդային մերինոս ցեղերը։
(7581) Յուդովիչ

(7581) Յուդովիչ (անգլ.՝ Yudovich), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 14-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 3,123954 ա. մ., առավելագույնը մոտենում է 2,6662 ա. մ. հեռավորության վրա և հեռանում 3,5818 ա. մ.։ Արեգակի շուրջ մեկ ամբողջական պտույտ է կատարում 2016,77 երկրային օրվա ընթացքում, իր ուղեծրով շարժվելով միջինում 0,178504 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7581) Յուդովիչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զարթոնք (թերթ, Բեյրութ)

Անվան այլ կիրառումների համար տե՛ս՝ Զարթոնք (այլ կիրառումներ)«Զարթոնք» («Զարթօնք»), լիբանանահայ ազգային-քաղաքական, հասարակական և գրական օրաթերթ։ Ռամկավար ազատական կուսակցության պաշտոնաթերթ։ Լույս է տեսնում 1937 թվականից (որոշ ընդհատումներով)՝ Լիբանանի մայրաքաղաք Բեյրութում։ Հիմնադիրներ՝ Միհրան Տամատյան և Հովսեփ Սեքսենյան։ Արտոնատեր և առաջին պատասխանատու տնօրեն՝ Բարունակ Թովմասյան։
Ստեղծման օրից մինչ օրս թերթի խմբագիրներն են եղել Վահան Թեքեյանը, Լևոն Թյությունջյանը, Հովհաննես Պողոսյանը, Երվանդ Քեշիշյանը, Հակոբ Դավիթյանը, Միքայել Նաթանյանը, Գրիգոր Պեքերեճյանը, Համբարձում Գումրույանը, Տ․ Դավիթյանը, Գերսամ Ահարոնյանը, Հակոբ Ավետիքյանը, Պարույր Աղպաշյանը, Սևակ Հակոբյանը։ Ռամկավար ազատական կուսակցության օրգանն է։ Երկրորդ համաշխարհային պատերազմի տարիներին լուսաբանել է խորհրդային, ինչպես նաև դաշնակից բանակների ռազմական, գործողությունները, քննադատել Ֆաշիստական Գերմանիային։ Ետպատերազմյան տարիներին ջատագովել է հայրենադարձությունը, օժանդակել Հայաստան-Սփյուռք կապերի ամրապնդմանը, էջեր տրամադրել գիտության, մշակույթի, կրթության և այլ բնագավառներում հայրենիքի բարգավաճումը պատկերող նյութերին, տպագրել հայ և այլ խորհրդային հեղինակների ստեղծագործություններն ու հոդվածները։ Ուշադրության կենտրոնում է պահել միջազգային, քաղաքացիական և սփյուռքահայության ազգային կյանքը։ «Զարթոնք» թերթի գլխագիրը ակտիվորեն միջամտել է ազգապահպանման, եկեղեցական, դպրոցական, մշակութային, երիտասարդական հարցերին, լուսաբանել է ՀԲԸՄ-ի գործունեությունը։ Ունի կանանց, մանկապատանեկան, մարզական ու գրական բաժիններ։ Նոր տարվա և կուսակցական հոբելյանների առիթով լույս է ընծայում բացառիկ համարներ։ 
Առանձին հրատարակությամբ լույս է ընծայել «Զարթոնք սփոր» (1955-1957 թվականներին, խմբագիր՝ Վ․ Պետիկյան) և «Էլ յաքզա» («Զարթոնք», արաբական, 1957 թվական) թերթերը, «Զարթոնք Բացառիկ» (1962 թվական), «Հուշամատյան մեծ եղեռնի» (1965 թվական) ստվարածավալ հատորները։
2015 թվականից պատասխանատու տնօրենն է Սևակ Հակոբյանը։ Պարզաբանում է ՌԱԿ ծրագիրն ու տեսակետները։  


== Նշումներ ==
Kevork Yazdjian, Lebanese-Armenian press in 2002, Yerevan, 2004, 47 p. ISBN 99930-4-293-5


== Արտաքին հղումներ ==
Պաշտոնական կայք Archived 2010-02-09 at the Wayback Machine.
Սերոբ Գրիգորյան

Սերոբ Դավթի Գրիգորյան (փետրվարի 4, 1995(1995-02-04), Վլադիկավկազ, Ռուսաստան), հայազգի ռուսաստանցի ֆուտբոլիստ, որը խաղում է Սամարայի «Կռիլյա Սովետով» ֆուտբոլային ակումբում։ Նա ունի նաև հայկական քաղաքացիություն։
Իր դեբյուտը դեպի Ռուսաստանի պրոֆեսիոնալ լիգա՝ «Զենիթ» ֆուտբոլային ակումբ, տեղի է ունեցել 2015 թվականի օգոստոսի 31-ին «Ավանգարդ» ֆուտբալային ակումբի դեմ խաղում։
«Զենիթ» ֆուտբոլային ակումբում Սերոբը խաղում է կիսապաշտպանի դիրքում։
2015 թվականից Սերոբը խաղում է նաև հայկական Փյունիկ ֆուտբոլային ակումբում։


== Ծանոթագրություններ ==


== Արտաքին հղումներ ==
Պրոֆիլը http://news.sportbox.ru/ կայքում:
Սերոբ Գրիգորյանի պրոֆիլը Փյունիկի պաշտոնական կայքում Archived 2016-10-15 at the Wayback Machine.
Պրոֆիլը Ռուսաստանի պրոֆեսիոնալ լիգայի կայքում
Չերվոնի Կուտ (գյուղ, Սումիի շրջան)

Անվան այլ կիրառումների համար տե՛ս՝ Չերվոնի ԿուտՉերվոնի Կուտ (ուկրաիներեն՝ Червоний Кут), գյուղ Ուկրաինայի Սումիի մարզի Սումիի շրջանում։
2001 թվականի տվյալներով Չերվոնի Կուտ գյուղում բնակվում էր 179 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լագու դա Պեդրա

Լագու դա Պեդրա (պորտ.՝ Lago da Pedra), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Պինդարե գավառի կազմի մեջ։ Բնակչությունը կազմում է 42 064 մարդ՝ 2005 թվականի տվյալներով։ Գրավում է 1 636,467 կմ2 տարածք։ Բնակչության խտությունը՝ 25,7 մարդ/կմ²։


== Պատմություն ==
Քաղաքը հիմնադրվել է 1952 թվականի հունվարի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 45.197.297,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1.090,01 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,607 (տվյալները ՄԱԿ-ի զարգացման ծրագրի)


== Ծանոթագրություններ ==
Ջեմմա Սկուլմե

Ջեմմա Սկուլմե (լատիշ․՝ Džemma Lija Skulme, խորհրդային շրջանի փաստաթղթերում՝ Ջեմմա Օտտովնա  Սկուլմե, սեպտեմբերի 20, 1925(1925-09-20), Ռիգա, Լատվիա - նոյեմբերի 9, 2019(2019-11-09), Ռիգա, Լատվիա), խորհրդային և լատվիացի նկարչուհի։ Լատվիական ԽՍՀ Ժողովրդական նկարիչ (1976), ԽՍՀՄ Պետական մրցանակի դափնեկիր (1984)։


== Կենսագրություն ==
Ծնվել է 1925 թվականի սեպտեմբերի 20-ին Ռիգայում (Լատվիա)։ Ավարտել է Լատվիայի գեղարվեստի ակադեմիայի գեղանկարչության բաժինը, Ի. Ե. Ռեպինի անվան Լատվիայի գեղարվեստի ակադեմիայի ասպիրանտուրան (արվեստագիտության թեկնածու)։ Երկար տարիներ ղեկավարել է Լատվիայի նկարիչների միությունը։  Սկուլմեի անհատական ցուցահանդեսներ են անցկացվել Ռուսաստանում, Ավստրիայում, Գերմանիայում, Կանադայում, ԱՄՆ-ում։  Ատմոդի ակտիվ մասնակիցներից է, Ժողովրդական ճակատի առաջին դեմքերից մեկը, հետագայում ստորագրել է Ժողովրդական Կուսակցության ստեղծման մանիֆեստը։


== Ընտանիք ==
Ջեմման սերվել է նկարիչների տոհմից։ Նրա հայրը՝Օտո Սկուլմեն (1889-1967 թվականներ, մինչև 1961 թվականը Լատվիայի Գեղարվեստի ակադեմիայի ռեկտոր), մայրը Մարթա Լիեպինյա-Սկուլմեն (1890-1962) է։ Նկարիչներ էին նաև նրա հորեղբայրը, Ուգա (Ուգիս) Սկուլմեն և նրա որդին, Ջեմմայի զարմիկը` Յուրգիս Սկուլմեն։ Վերջինը պատկերում էր լատիշների կյանքը Սիբիրում, որը կոչվում էր «զրպարտություն խորհրդային իշխանության դեմ»։ Եվ Ջեմմա Սկուլմեի գլխավորությամբ Նկարիչների միությունը քվեարկեց նրան իր շարքերից հեռացնելու օգտին։ 90- ամյա նկարիչը հետագայում խոստովանեց, որ  «Դա պատմականորեն պայմանավորված դավաճանություն էր»։ 
Առաջին ամուսինը եղել է դերասան Արթուր Դիմիտրեսը (1915-1986), և այդ ամուսնությունից ծնվել է որդին Յուրիս Դիմիտրեսը (1947), որը հետագայում դարձավ նկարիչ պլակատիստ։
Երկրորդ ամուսինը եղել է նկարիչ Օյարս Գուստավովիչ Աբոլսը (1922-1983), որից  ունեցել է աղջկան Մարթա Սկուլմեին (1962)։


== Պարգևներ և կոչումներ ==
ԽՍՀՄ Պետական մրցանակ (1984) - «Երգ» («Հարյուր տարի առաջ», «Կայծակը ճեղքում է երկինքը», «Երգ»), «Թելեր» և «Սերունդ» եռածալ նկարի համար
Լատվիական ԽՍՀ Ժողովրդական նկարիչ (1976)
Լատվիական ԳԱ Պատվավոր անդամ
Լատվիական Գեղարվեստի ակադեմիայի պատվավոր դոկտոր
Երեք աստղերի շքանշան (1995)


== Ծանոթագրություններ ==


== Արտաքին հղումներ ==
Biogrāfija un darbi
Intervija ar Džemmu Skulmi
Biogrāfija un darbi
Džemma Skulme pret varu ar brīvas mākslas garu
Արգելավայր

Արգելավայր, բնության հատուկ պահպանվող տարածք, չափանմուշային, գիտական, կրթական, պատմամշակութային, տնտեսական արժեք ներկայացնող բնական էկոհամարգերի և դրանց բաղադրիչների՝ բույսերի ու կենդանիների տեսակների արդյունավետ պահպանությունը, նպատակային կայուն օգտագործումն ու բնական վերարտադրությունն ապահովող, օրենքով սահմանված, մշտապես կամ ժամանակավորապես առանձնացված տարածք։ Ի տարբերություն արգելանոցի, հատուկ պահպանության են վերցվում բնական համալիրի առանձին բաղադրատարրեր՝ հողեր, բույսեր, կենդանիներ, ձկներ, թռչուններ։ Արգելավայրում սահմանափակվում կամ արգելվում է այդ նպատակին հակասող ցանկացած գործունեություն։ Հայաստանում ներկայումս գործում է 26 արգելավայր, որոնց ընդհանուր մակերեսը կազմում է 102 212,93 հա կամ հանրապետության տարածքի 3.44 %-ը։ 2010 թվականի տվյալներով, երկիր մոլորակի ողջ մակերևույթի 12 %-ը ունի արգելավայրի կարգավիճակ։


== Ծանոթագրություններ ==


== Արտաքին հղումներ ==
Ռիո դե Ժանեյրոյի պատմություն

Պորտուգալացիներնի՝  Բրազիլիան առաջին անգամ ուսումնասիրելուց մի քանի տարի անց ֆրանսիացի առևտրականները, ովքեր փնտրում էին պաու բրազիլ ծառատեսակը (որպես փայտանյութ) հասան մի հարուստ տարածքի, որը ձգվում էր Կաբու Ֆրիուի ափից մինչև Գուանաբարա ծովածոցի լողափերն ու կղզիները։ Այս վայրի տնտեսական և, առաջին հերթին, ռազմավարական կարևորությունն արդեն հայտնի էր։


== Ընդհանուր ակնարկ ==
1555 թվականին Գուանաբարա ծովածոցի կղզիներից մեկը, որն այժմ կոչվում է Վիլեգանյոն կղզի, գրավեցին 500 ֆրանսիացի գաղութարարներ՝ ծովակալ Նիկոլա Դյուրանդ դե Վիլեգանյոնի ղեկավարությամբ։ Այնուհետև Վիլեգանյոնը կղզում կառուցեց Ֆորտ Կոլինի ամրոցը (անգլ.՝ Fort Coligny), երբ փորձում էր ստեղծել Ֆրանս-Անտարկտիկ գաղութը, որը ֆրանսիացիներն անվանեցին Հենրիվիլ՝ Ֆրանսիայի թագավոր Հենրիխ II-ի պատվին։


== Ծանոթագրություններ ==


== Այլ աղբյուրներ ==
Edmund Roberts Embassy to the Eastern Courts of Cochin-China, Siam, and Muscat''. New York: Harper & Brothers (1837). Chapter One.


== Արտաքին հղումներ ==
History of Rio de Janeiro
Արմեն Գրիգորյան (այլ կիրառումներ)

Արմեն Գրիգորյան անվանումը կարող է վերաբերել

Արմեն Վաղինակի Գրիգորյան, հայ դուդուկահար, ՀՀ վաստակավոր արտիստ։
Արմեն Սերգեյի Գրիգորյան, ՌԴ-ում բնակվող, ազգությամբ հայ ռոք երաժիշտ։
Արմեն Լևոնի Գրիգորյան - ՀՀ պետական և մարզական գործիչ, 2007-2010 թթ. ՀՀ սպորտի և երիտասարդության հարցերի նախարար։
Արմեն Վալերիի Գրիգորյան, հայ քաղաքական գործիչ, քաղաքագետ, Հայաստանի Հանրապետության Անվտանգության խորհրդի քարտուղար (2018 թ.):
Ուզբեկստանի դրոշ

Ուզբեկստանի ազգային դրոշ (ուզբեկերեն՝ Oʻzbekiston davlat bayrogʻi), Ուզբեկստանի Հանրապետության պաշտոնական պետական խորհրդանիշերից մեկը։ Ուզբեկստանի դրոշն ընդունվել է 1991 թվականին։ Լայնքի և երկայնքի հարաբերակցությունը 1։2 է։
Էնվեր փաշա

Իսմայիլ Էնվեր փաշա (նոյեմբերի 22, 1881(1881-11-22), Ստամբուլ, Օսմանյան կայսրություն - օգոստոսի 4, 1926(1926-08-04)[…], Բուխարայի ժողովրդական խորհրդային հանրապետություն, ԽՍՀՄ), թուրք պետական և ռազմական գործիչ, Օսմանյան Թուրքիայի Ռազմական գործերի նախարարը (1913-1918 թվականներ) և երիտթուրքական «Միություն և առաջադիմություն» կուսակցության ղեկավարներից, օսմանյան ռազմական հանցագործ։ Հայոց Մեծ Եղեռնի գլխավոր կազմակերպողներից և իրականացնողներից մեկը։
Առաջին համաշխարհային պատերազմի սկզբին անմիջականորեն գլխավորել է Կովկասյան ճակատում թուրքական լայնածավալ հարձակումը, որը սակայն կատարյալ անհաջողությամբ է ավարտվել (Սարիղամիշի օպերացիա, 1914 թվականի դեկտեմբեր-1915 թվականի հունվար)։
Օսմանյան կայսրության պարտությունից հետո 1918 թվականի նոյեմբերին Էնվերը ապաստանել է Գերմանիայում։ 1919 թվականի հեռակա կարգով մահվան է դատապարտվել օսմանյան նոր իշխանությունների կողմից։
1921 թվականին անցել է Միջին Ասիա, որտեղ գլխավորել է բասմաչների գործողությունները։ Սպանվել է խորհրդային զորքերի հետ բախումներից մեկի ժամանակ 40-ամյա տարիքում՝ արցախցի ռազմիկ Հակոբ Մելքումյանի կողմից։


== Տես նաև ==
Մալթայի աքսորականներ
Առաջին համաշխարհային պատերազմի օսմանյան ռազմական հանցագործների պատժի փորձ
Օսմանյան բանակի մասնակցությունը հայոց ցեղասպանությանը Առաջին համաշխարհային պատերազմի ժամանակ
I բանակ (Օսմանյան կայսրություն)
II բանակ (Օսմանյան կայսրություն)
III բանակ (Օսմանյան կայսրություն)
IV բանակ (Օսմանյան կայսրություն)
V բանակ (Օսմանյան կայսրություն)
VI բանակ (Օսմանյան կայսրություն)
VII բանակ (Օսմանյան կայսրություն)
VIII բանակ (Օսմանյան կայսրություն)
IX բանակ (Օսմանյան կայսրություն)
Կովկասյան բանակախումբ (Օսմանյան կայսրություն)
«Յըլդըրըմ» բանակախումբ
Արևելյան բանակախումբ (Օսմանյան կայսրություն)
I բանակային կորպուս
II բանակային կորպուս
III բանակային կորպուս
IV բանակային կորպուս
V բանակային կորպուս
VI բանակային կորպուս
VII բանակային կորպուս
VIII բանակային կորպուս
IX բանակային կորպուս
XI բանակային կորպուս
XII բանակային կորպուս
XIII բանակային կորպուս
XIV բանակային կորպուս
XV բանակային կորպուս
XVI բանակային կորպուս
XVII բանակային կորպուս
XVIII բանակային կորպուս
XIX բանակային կորպուս
XX բանակային կորպուս
XXI բանակային կորպուս
XXII բանակային կորպուս
XXV բանակային կորպուս
Էնվեր փաշա
Օտտո Լիման ֆոն Սանդերս
Յաղուբ Շևքի փաշա
Քյազըմ Կարաբեքիր


== Ծանոթագրություններ ==
Ուտեբո

Ուտեբո (իսպ.՝ Utebo), բնակավայր և մունիցիպալիտետ Իսպանիայում։ Գտնվում է Սարագոսա պրովինցիայում (Արագոն ինքնավար համայնքում)։ Մունիցիպալիտետը գտնվում է՝ Սարագոսա շրջանում։ Տարածքը կազմում է՝ 17,72 կմ2։ Բնակչությունը՝ 17999 մարդ (2010 թվականի տվյալներով)։ Հեռավորությունը պրվինցիայի վարչական կենտրոնից՝ 319 կմ։


== Արտաքին հղումներ ==
Գլխավոր կայք
Página web oficial del Ayuntamiento
Preiódico Digital creado por alumnos de Primaria del CEIP "Parque Europa" de Utebo
Ficha de la población
(5328) Նիսիյամակոիտի

(5328) Նիսիյամակոիտի (անգլ.՝ Nisiyamakoiti), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 26-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,408624 ա. մ., առավելագույնը մոտենում է 2,0663 ա. մ. հեռավորության վրա և հեռանում 2,7509 ա. մ.։ Արեգակի շուրջ մեկ ամբողջական պտույտ է կատարում 1365,38 երկրային օրվա ընթացքում, իր ուղեծրով շարժվելով միջինում 0,263664 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5328) Նիսիյամակոիտի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էթրոլներ

Էթլորներ, էթրոլները ջերմապլաստիկ և էլեկտրամեկուսիչ նյութեր են։


== Ստացումը ==
Ստացվում են թաղանթանյութի եթերներին ու էսթերներին (նիտրոթաղանթանյութ, ացետիլթաղանթանյութ, էթիլթաղանթանյութ ևն) պլաստիֆիկատորներ, լցոններ, ներկանյութեր և այլ նյութեր ավելացնելիս։ 


== Կիրառումը ==
Կիրառում են էլեկտրատեխնիկայում, ղեկանիվներ պատրաստելու համար են։
Ալտիսիմո

Ալտիսիմո  (իտալերեն՝ Altissimo), կոմունա Իտալիայում։ Գտնվում է Վենետո մարզում՝ Վիչենցա գավառում։
Բնակչությունը կազմում է 2263 մարդ (2008), բնակչության խտություն՝ 162 մարդ/կմ²։ Զբաղեցնում է 14 կմ² մակերես։ Փոստային ինդեքս 36070։ Հեռախոսային կոդ՝ 00444։
Կոմունայի հովանավորն է Սուրբ Նիկողայոս Զմյուռնացին։ Տոնը նշվում է դեկտեմբերի 6-ին։


== Արտաքին հղումներ ==
Քաղաքի պաշտոնական կայքը (իտալ.)


== Ծանոթագրություններ ==
Գեղադիրի պատմության և մշակույթի անշարժ հուշարձանների ցանկ (Արագածոտնի մարզ)

Անվան այլ կիրառումների համար տե՛ս՝ Գեղադիրի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Արագածոտնի մարզի Գեղադիր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 3 հուշարձան (3 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Բիլբաո ԲԱ

«Բիլբաո Բասկետ» (իսպ.՝ Bilbao Basket), իսպանական պրոֆեսիոնալ բասկետբոլային ակումբ, որն հանդես է գալիս Իսպանիայի ACB լիգայում և Եվրագավաթում։ Տեղակայված է Բիլբաո քաղաքում։ Տան հանդիպումները «Բիլբաոն» անցկացնում է «Բիլբաո արենա» մարզապալատում։ Հիմնադրվել է 2000 թվականին՝ փոխարինելու գործունեությունը դադարեցրած «Կախա Բիլբաո» ակումբին։


== Արտաքին հղումներ ==
Պաշտոնական կայք
Նիկանորովկա (այլ կիրառումներ)

Նիկանորովկա, կարող է վերաբերել՝

Նիկանորովկա - սլոբոդա Ռուսաստանի Դաշնության Ռոստովի մարզի Միլլերովսկի շրջանում
Նիկանորովկա - գյուղ Ուկրաինայի Դոնեցկի մարզի Դոբրոպոլսկի շրջանում
Թերեոնի գլուխը

«Տերեոնի գլուխը» (լատիշ․՝ Tereona galva), 1982 թվականի խորհրդային գեղարվեստական ֆիլմ, որը նկարահանել է ռեժիսոր Վարիս Բրասլան Էրիկ Լանսի սցենարով Ռիգայի կինոստուդիայում։
Համամիութենական պրեմիերան կայացել է 1983 թվականի փետրվարի 14-ին Մոսկվայում։


== Սյուժե ==
Անտառապահն իր որդուն վիրահատած բժշկին հրավիրում է իր վերահսկողության տակ գտնվող անտառ՝ հանգստանալու և որսի գնալու։ Սակայն բժշկի համար պատրաստված վարազը պետի խնդրանքով ստիպված են լինում տալ անսպասելի ժամանած անտառտնտեսության պաշտոնյաներին։ Անտառապահը պատճառ է բերում անբարենպաստ եղանակը և առաջարկում է որսալ հարևան լիճ եկած վայրի սագերին։
Պարզվում է, որ առանց անհրաժեշտության սպանված թռչունները փոքրիկ Իվոյի մանկական խաղերի ընկերներն էին։ Առավոտյան արթնացած երեխան ի զորու չէ հասկանալ, թե ինչու է իր կողմից սագերի երամի թագավոր անվանված և հյուրերից մեկի կողմից Թերեոն կոչված սևագլուխ սագը մեկ գիշերվա ընթացքում դարձել սովորական որսորդական ավար։


== Դերերում ==
Յուրիս Բարտկևիչ – Ագրիս
Անդա Ալբուժե – Ռոտա
Յանիս Եկաբսոնս – Իվո
Մարտինշ Վերդինշ – Մարեկ
Լեոնս Կրիվանս – Գրիգալս
Լիենե Կատկովսկե – Զանե
Ռուտա Վիտինյա – Բայբա
Վոլդեմար Կարպաչս – Ալեքսեյ
Զիգուրդս Նեյմանիս – անտառապետ
Զանե Յանչևսկա – բուժքույր
Վիզմա Կալմե – բուժքույր


== Նկարահանող խումբ ==
Սցենարի հեղինակ՝ Էրիկ Լանս
Բեմադրող ռեժիսոր՝ Վարիս Բրասլա
Բեմադրող օպերատոր՝ Դավիթ Սիմանիս
Կոմպոզիտոր՝ Իմանտս Կալնինշ
Բեմադրող նկարիչ՝ Իևա Ռոմանովա
Հնչյունային օպերատոր՝ Ա. Պատրիկեևա
Ռեժիսոր՝ Ա. Ժուկովսկի
Օպերատոր՝ Վ. Եմելյանով
Նկարիչ-գրիմարար՝ Ռ․ Աբոլտինյա
Տնօրեն՝ Գ. Բլումենտալ


== Ծանոթագրություններ ==
Խաչատուր Ավագյան

Անվան այլ կիրառումների համար տե՛ս՝ Խաչատուր Ավագյան (այլ կիրառումներ)
Վիքիպեդիայում կան հոդվածներ  Ավագյան ազգանունով այլ մարդկանց մասին:Խաչատուր Աբգարի Ավագյան (սեպտեմբերի 25, 1925(1925-09-25), Քանաքեռավան, Հայաստան - հունվարի 23, 2012(2012-01-23), Երևան, Հայաստան), հայ թատերագետ, դրամատուրգ, երգիծաբան, ՀԽՍՀ արվեստի վաստակավոր գործիչ (1984), ԽՍՀՄ գրողների միության անդամ 1984 թվականից։


== Կենսագրություն ==
Ծնվել է ՀԽՍՀ Կոտայքի շրջանի Քանաքեռ ավանում (այժմ՝ Երևան քաղաքի շրջագծի մեջ)։ 1945 թվականին ընդունվել և 1950 թվականին ավարտել է Երևանի թատերական ինստիտուտի թատերագիտական ֆակուլտետը։ 1950 թվականին աշխատանքի է անցել Կոտայքի շրջսովետի գործկոմի կուլտլուս աշխատանքի բաժնում, սկզբում իբրև տեսուչ, 1951-1953 թվականներին՝ բաժնի վարիչ։ 1954-1956 թվականներին աշխատել է ՀԿԿ Կոտայքի շրջկոմի պրոպագանդայի և ագիտացիայի բաժնում որպես հաստիքային պրոպագանդիստ։ 1957-1989 թվականներին աշխատել է «Սովետական արվեստ» հանդեսի խմբագրությունում, 1954 թվականից եղել է հանդեսի պատասխանատու քարտուղարը։ 1974 թվականին «Երևանի պատանի հանդիսատեսի թատրոնի պատմությունը» թեմայով դիսերտացիա է պաշտպանել և ստացել արվեստագիտության թեկնածուի աստիճան։ 1966-1967 թվականներին, համատեղության կարգով, աշխատել է ՀԽՍՀ ԳԱ արվեստի ինստիտուտում իբրև կրտսեր գիտաշխատող։
Հայաստանի թատրոնները բեմադրել են նրա «Ակունք», «Երազն ի բարին կատարվի», «Ջոնին և ավազակները», «Ճռճռացող դռներ», «Ամենապիտանին», «Ուղղում» և այլ պիեսներ։


== Խ. Ավագյանի երկերի մատենագրություն ==
Թադևոս Սարյան, Ե. Հայկական թատերական ընկերություն, 1964, 158 էջ։
Հայ սովետական թատրոնի պատմություն (աշխատության ներածական բաժինները գրել է Խ. Ավագյանը Բաբկեն Հարությունյանի հետ), Երևան, ՀՍՍՀ ԳԱ, 1967, 647 էջ։
Մհեր Մկրտչյան, Ե. Հայկական թատերական ընկերություն, 1970, 16 էջ։
Երևանի պատանի հանդիսատեսի թատրոն, Ե. Հայկական թատերական ընկերություն, 1973, 219 էջ։
Թատրոնը և ժամանակը (հոդվածների ժողովածու), Ե. Հայկական թատերական ընկերություն, 1975, 274 էջ։
Կարպ Խաչվանքյան, Ե. Հայկական թատերական ընկերություն, 1979, 134 էջ։
Գրիգոր Տեր-Գրիգորյան, Ե. Հայկական թատերական ընկերություն, 1983, 100 էջ։
Ժամանակի հետ (հոդվածների ժողովածու), Երևան, Հայկական թատերական ընկերություն, 1985, 223 էջ։
Ճշմարտախոս աղվեսը (հեքիաթ-պիես), Երևան, «Լուսակն», 2008, 78 էջ։


== Ծանոթագրություններ ==
Կրովատկա (գյուղ, Ռոժիշչեի շրջան)

Կրովատկա (ուկրաիներեն՝ Кроватка), գյուղ Ուկրաինայի Վոլինի մարզի Ռոժիշչեի շրջանում։
2001 թվականի տվյալներով Կրովատկա գյուղում բնակվում էր 267 մարդ։ Բնակավայրը զբաղեցնում է 0,054 կմ² տարածք։ Բնակչության խտությունը կազմում էր 4944,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իգոր Շևցով

Իգոր Շևցով (ռուս.՝ Шевцов, Игорь Константинович, նոյեմբերի 9, 1940(1940-11-09), Մոսկվա, ԽՍՀՄ - նոյեմբերի 30, 2003(2003-11-30), Մոսկվա, Ռուսաստան), խորհրդային և ռուս թատերագիր, սցենարիստ և ռեժիսոր։


== Կենսագրություն ==
Իգոր Շևցովը ծնվել է 1940 թվականի նոյեմբերի 9-ին, Մոսկվայում։ Նրա ոչ հարազատ եղբայրը դերասան Բորիս Նովիկովնէ։ Շևցովը խորհրդային և ռուսական մի շարք կինոֆիլմերի հեղինակ է։ Եղել է Վ. Վիսոցկու ընկերը։ «Կենդանի կյանք» գրքի մեջ տեղ զբաղեցրած հիշողությունների հեղինակ է։ Հայտնի է նաև, որ հենց Շևցովն է առաջինն սկսել հավաքել Վիսոցկու վիդեոարխիվը։ Մահացել է 2003 թվականի նոյեմբերի 30-ին, ավտովթարի հետևանքով։ Թաղված է Մոսկվայի Վոստրյակովսկու գերեզմանոցում։


== Ֆիլմագրություն ==


=== Սցենարիստ ===
1978` Թափառաշրջիկ Ռամուսը
1980` Մերսեդեսը փախչում է հետապնդումից
1981` Տնօրենի անձնական կյանքը (Վ. Միխայլովի հետ)
1982` Տրեստը, որը պայթեց
1983` Կանաչ ֆուրգոն
1984` Երեխաների պարեկ (Ա. Կրասիլշիկովի հետ)
1989` Պայծառ անհատականություն (Ա. Պավլովսկու հետ)
1989` Տիկնոջ այցը (Մ. Կոզակովի հետ)
1990` Շան լակոտներ (Լեոնիդ Ֆիլատովի հետ)
1991` Եվ սատանան մեզ հետ (Ա. Պավլովսկու հետ միասին)
1991` Սուխովո-Կոբիլինի գործը (Լ. Պչյոլկինի հետ)
1991` Ստվեր կամ Գուցե ամեն ինչ կանցնի (Մ. Կազակովի հետ)
1992` Երեխան նոյեմբերին (Ա. Բորոդյանսկու և Ա. Պավլովսկու հետ)
1999` Վերջին առասպելը


=== Դերասան ===
1991` «Սատանան մեզ հետ», Ստալին համհարզը


== Ծանոթագրություններ ==


== Արտաքին հղումներ ==
Իգոր Շևցովի հիշատակին (ռուս.)
Տոռե դի Մոստո

Տոռե դի Մոստո (իտալերեն՝ Torre di Mosto), կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 4304 մարդ։ Խտությունը կազմում է 113 մարդ/կմ²։ Տարածքը գրավում է 38 կմ²։ Փոստային ինդեքս` 30038։ Հեռախոսային կոդ` 0421։
Better than You

«Better than You» (անգլերենից թարգմանած նշանակում է «Քեզանից լավ»), Metallica մետալ երաժշտախմբի երգերից («ReLoad» խորագիրը կրող ալբոմի չորրորդ սինգլը)։ 1998 թվականին արժանացել է Գրեմմիի, «Լավագույն մետալ կատարում» անվանակարգում։ Երգը պատմում է մի մարդու մասին, ով տենչում է գերազանցել բոլորին։ «Better than You»-ն առաջին անգամ հնչել է Լոնդոնում, 1995 թվականին։


== Կոմպոզիցիաների ցանկ ==
Պրոմո-CD 1998 թ. (ԱՄՆ։ Elektra PRCD 1149-2)
Better than You — 4։45Պրոմո-CD 1998 թ. (ԱՄՆ։ Elektra PRCD 1165-2)
Better than You (edit) — 4։44


== Դիրքը չարթերում ==


== Ծանոթագրություններ ==
Քո շեմին

«Քո շեմին» (ռուս.՝ «У твоего порога»), խորհրդային սև-սպիտակ ֆիլմ Հայրենական մեծ պատերազմի մասին, որը նկարահանել է ռեժիսոր Վասիլի Օրդինսկին 1962 թվականին։ 


== Սյուժե ==
Ֆիլմը պատմում է 1941 թվականի աշնանը Մոսկվայի պաշտպանության դրվագների մասի։ Հակաօդային պաշտպանության զենիթային մարտկոցները օպերատիվ կարգով տեղափոխվել են Լոբնյայի շրջան՝ գերմանական տանկերի ճեղքումը կանխելու համար։ Հրանոթային հաշվարկներից մեկը դիրք է գրավել փլատակում՝ տնակի մոտ, որտեղ ապրում է երեք երեխա ունեցող մի կին։
Գեղարվեստական ֆիլմն ունի վավերագրական հիմք։ Լոբնյայում՝ զենիթայինների հերոսական պաշտպանության վայրում, զենիթային զենքի հուշարձան է կանգնեցվել։


== Դերերում ==


== Նկարահանող խումբ ==
Սցենարիստ՝ Սեմյոն Նագորնի
Ռեժիսոր՝ Վասիլի Օրդինսկի
Կոմպոզիտոր՝ Վենիամին Բասներ
Օպերատոր՝ Իգոր Սլաբնևիչ
Նկարիչներ՝ Առնոլդ Վայսֆելդ և Բորիս Նեմեչեկ


== Տեխնիկական տվյալներ ==
Սև և սպիտակ, հնչուն (մոնո)
Պրեմիերան՝ 27 մարտի, 1963 թվական, Մոսկվա (ԽՍՀՄ)
ԽՍՀՄ վարձույթի առաջատարը (13,6 մլն հանդիսատես)


== Մրցանակներ ==
1964 - Սան Ֆրանցիսկոյի (ԱՄՆ) միջազգային կինոփառատոնի «Golden Gate» մրցանակ երկրորդ պլանի կնոջ լավագույն դերակատարման համար (Նադեժդա Ֆեդոսովա)։


== Հետաքրքիր փաստեր ==
Ֆիլմում նկարահանվել են PzKpfw IV, PzKpfw 38(t) իրական տանկեր և SdKfz 250 զրահամեքենա։ Չեխոսլովակիայի արտադրության PzKpfw 38(t) տանկը կարելի է տեսնել Կուբինկայի զրահատանկային սպառազինության և տեխնիկայի ռազմապատմական թանգարանի ցուցադրությունում։ 2003 թվականին մեքենան վերականգնվել է և ներկայում միակն է Ռուսաստանում (և աշխարհում երկուսից մեկը), որը ընթացքի մեջ է այդ մոդելի տանկերից։
Մարտական տեսարաններում՝ գերմանական տեխնիկայի վրա հրանոթով կրակոցների ժամանակ, նկարահանման հրապարակից կադրերը փոխարինվում են հրաձգարանում դերասանների փոխարեն իրական զինծառայողների մասնակցությամբ նկարահանված կադրերով, որտեղ իրական պայմաններում ցուցադրված է 85 մմ զենիթային թնդանոթի հրաձգությունը՝ բարելի հետընթացով և պարկուճի արտանետմամբ։


== Ծանոթագրություններ ==


== Գրականություն ==
История советского кино: 1917—1967. В 4-х томах. Том 4/ Под ред. Х. Абул-Касимовой. — М.: Искусство, 1968. — С. 104—105.
Кино: Энциклопедический словарь/ Гл. ред. С. И. Юткевич. — М.: Сов. энциклопедия, 1986. — С. 311.


== Արտաքին հղումներ ==
«Քո շեմին» ֆիլմի թրեյլերը
Սինդիեթի

Սինդիեթի (վրաց.՝ სინდიეთი), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում։


== Դիրք ==
Գտնվում է ծովի մակարդակից 340 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 162 մարդ։


== Ծանոթագրություններ ==
Կամբոցոլա (պանիր)

Կամբոցոլա (Cambozola), գերմանական բորբոսով կովի պանիր։ Արտադրողները կարողացել են այն համատեղել ֆրանսիական փափուկ պանրի և իտալական «Գորգոնձոլա» պանրի հետ։ Այստեղից էլ պանրի անվանումը՝ «Կամբոցոլա» = «Կամամբեր» + «Գորգոնձոլա»։ Պանիրը 1970-ական թվականներին արտոնագրվել է Champignon ընկերության կողմից։ Մինչ այս էլ Բավարիայում հայտնի էր Bavaria Blu պանրի նմանությամբ, որն արտադրվել է 1900-ական թվականներին։ Նմանցվում է կապույտ պանրի հետ։


== Արտադրություն ==
Պանրի արտադրության համար օգտագործվում է Penicillium roqueforti բորբոս, որով պատրաստվում են դրա նման պանրերը, ինչպես գորգոնձոլան, ռոկֆորը և ստիլտոնը։ Կայունությանը հասել է սերուցքի ավելացման շնորհիվ։ Պանրի սպիտակ գույնը նման է կամամբերի գույնին։


== Արտաքին հղումներ ==
Cambozola պանրի պաշտոնական կայք